29/5/22

**אפריל 2022 – עליה בלינות הישראלים, המשך התאוששות בלינות התיירים**

**בחודש אפריל 2022 המשיכה מגמת ההתאוששות בלינות התיירים שהחלה במרץ לאחר שלראשונה הותר לתיירים לא מחוסנים / מחלימים להיכנס לישראל כפוף לבדיקה שלילית לפני ההגעה ואחריה. בלינות הישראלים נרשמה עליה גם ביחס לאפריל אשתקד וגם ביחס לאפריל 2019 שממנה נהנו כל אזורי הארץ.**

סה"כ נרשמו באפריל כ-**1.9 מיליון** לינות - ירידה של **14%** לעומת אפריל 2019, מתוכן כ-**1.4 מיליון** לינות ישראלים, **עליה של 18% לעומת אפריל 2019**. לינות התיירים הסתכמו בכ-**525 אלף** – ירידה של **50%** **לעומת אפריל 2019**. התפוסה הארצית הממוצעת הסתכמה בכ-**59%** בהשוואה ל-**37%** **באפריל 2021** ול-**71%** **באפריל 2019.**

התפוסה הגבוהה ביותר נרשמה בהרצליה, כ-73%, עליה של 3% בהשוואה ל-2019.
באילת נרשמו כ-72%, ירידה של 3% לעומת אפריל 2019.
בים המלח נרשמה תפוסה של 66%, ירידה של 12% לעומת אפריל 2019.
בתל אביב נרשמה תפוסה של 58%, ירידה של 28% לעומת אפריל 2019, בחיפה גם נרשמה תפוסה של 58%, ירידה של 10% לעומת 2019.
בטבריה וסובב כנרת, נרשמה תפוסה של 56%, ירידה של 16% לעומת 2019.
בנתניה תפוסה של 55%, ירידה של 2% לעומת אפריל 2019.
בירושלים היתה תפוסה של 52%, ירידה של 28% יחסית לאפריל 2019 ובנצרת, תפוסה של 50%, ירידה של 28% מאפריל לפני שנתיים.

בבתי ההארחה בקיבוצי אצבע הגליל, נרשמה תפוסה של כ-59% ובאזור הכנרת תפוסה של כ-63%.

**מהתאחדות המלונות נמסר: "מגמת ההתאוששות בתיירות הנכנסת והאמון אותו מביעים הישראלים בענף המלונאות גורמים לאופטימיות לעוסקים בענף התיירות והמלונאות.
יש לזכור כי הענף חווה משבר אמיתי וחמור בכל הקשור לכ"א ואנחנו מקווים כי הממשלה תסייע בנושא בדחיפות. כמו כן, מלבד המחסור בכח אדם ועל מנת שנמשיך במגמת ההתאוששות, על ישראל לשווק את עצמה במלוא העוצמה בעולם כדי לעמוד בתחרות מול יעדים מתחרים ולהחזיר את התיירים למספרים אותם ראינו ב-2019".**

\* מצורפת טבלה מסודרת המציגה את כל הנתונים